b"\n_START_ARTICLE_\nGeert van Istendael\n_START_SECTION_\nBiografia\n_START_PARAGRAPH_\nGeert van Istendael naix a una fam\xc3\xadlia cat\xc3\xb2lica, erudita i amb un inter\xc3\xa8s internacional. El seu pare era el secretari del Sindicat internacional cristi\xc3\xa0. De 1947 a 1953 la fam\xc3\xadlia s'est\xc3\xa0 a Utrecht als Pa\xc3\xafsos Baixos. _NEWLINE_Van Istendael estudiava sociologia i filosofia a la Katholieke Universiteit Leuven, aleshores la universitat cat\xc3\xb2lica unit\xc3\xa0ria de B\xc3\xa8lgica. Despr\xc3\xa9s dels seus estudis treball\xc3\xa0 com a cercador cient\xc3\xadfic al Fonds voor Wetenschappelijk Onderzoek (en catal\xc3\xa0 Fons de recerca cient\xc3\xadfica) especialitzat en urbanisme. Des del 1978 va esdevenir col\xc2\xb7laborador a la r\xc3\xa0dio i televisi\xc3\xb3 nacional (BRT) de parla neerlandesa. S'especialitza en la hist\xc3\xb2ria belga i alemanya._NEWLINE_El 1978 debuta amb Bomen wijzen niet maar wuiven (traducci\xc3\xb3 Arbres no indiquen res, et saluden). El 1993 va abandonar la televisi\xc3\xb3 per a esdevenir escriptor a jornada plena i establir-se a Sint-Lambrechts-Woluwe._NEWLINE_Escriu molts llibres ben documentats amb el tema Brussel\xc2\xb7les i B\xc3\xa8lgica, cr\xc3\xadtics del nacionalisme flamenc simplista, cr\xc3\xadtics del cripto-catolicisme d'estat belga i adepte de la la\xc3\xafcitat, caracteritzats per a un amor-odi pel seu pa\xc3\xads i una ironia tan erudita com esquerpa, amb un gran sentit de la pol\xc3\xa8mica._NEWLINE_Sost\xc3\xa9 el moviment per a la reobertura del riu Zenne, colgat al segle XIX a Brussel\xc2\xb7les. El 1995 va obtenir el premi Geuzenprijs, un premi de l'associaci\xc3\xb3 gantenca 't Zal wel gaan que vol premiar persones que actuen per a un la\xc3\xafcisme obert, multicultural i per al lliure examen sense complexos."